За Бразилия Рожерио Сени има изиграни 16 мача. Той е трети вратар на отбора по време на Световното през 2002 г., на което Бразилия печели петата си титла. Четири години по-късно, в Германия Сени е резерва на Дида, а треньорът Карлос Алберто Парейра го пуска в игра в последните десет минути на мача срещу Япония от груповата фаза (4:1). През 1997 година Рожерио Сени е част от отбора, спечелил Купата на Конфедерациите.